



**ДО**

**ОБЛАСТНИЯ УПРАВИТЕЛ НА СОФИЯ – ГРАД**

**Г-Н НИКОЛАЙ ПЕХЛИВАНОВ**

**УЛ. „АЛАБИН “ № 22**

**ГР. СОФИЯ 1000**

**ДО**

**КМЕТА НА СТОЛИЧНА ОБЩИНА**

**Г- ЖА ЙОРДАНКА ФАНДЪКОВА**

**УЛ. „МОСКОВСКА“ № 33**

**ГР.СОФИЯ 1000**

**ДО**

**ДИРЕКТОРА НА СТОЛИЧНА ДИРЕКЦИЯ**

**НА ВЪТРЕШНИТЕ РАБОТИ**

**СТАРШИ КОМИСАР ГЕОРГИ ХАДЖИЕВ**

**УЛ. „АНТИМ І“ № 5**

**ГР. СОФИЯ**

**E-mail:** [**sdvr@mvr.bg**](mailto:sdvr@mvr.bg)

**ДО**

**РЕГИОНАЛНО УПРАВЛЕНИЕ НА ОБРАЗОВАНИЕТО – СОФИЯ-ГРАД**

**Г-ЖА ВАНЯ КАСТРЕВА**

**УЛ. „АНТИМ I-ви“ №17**

**ГР.СОФИЯ 1303**

**Е-mail: rio\_sofia\_grad@mon**

**ДО**

**РЪКОВОДИТЕЛИ НА ЛЕЧЕБНИ ЗАВЕДЕНИЯ НА ТЕРИТОРИЯТА**

**НА ГРАД СОФИЯ**

**Относно:** Заповед № РД-01-447/31.07. 2020 г. на министъра на здравеопазването.

**УВАЖАЕМИ ГОСПОДИН ПЕХЛИВАНОВ,**

**УВАЖАЕМА ГОСПОЖО ФАНДЪКОВА,**

**УВАЖАЕМИ КОМИСАР ХАДЖИЕВ,**

**УВАЖАЕМА ГОСПОЖО КАСТРЕВА,**

**УВАЖАЕМИ ГОСПОЖИ И ГОСПОДА,**

Във връзка с отмяна на Заповед № РД-01-403/15.07.2020 г. на министъра на здравеопазването, Ви уведомявам:

Въвеждат се следните временни противоепидемични мерки на територията на Република България, считано от 01.08.2020 г. до 31.08.2020 г:

I. Преустановяват се присъствените учебни занятия в центровете за подкрепа на личностно развитие и специализираните обслужващи звена от системата на предучилищното и училищното образование, както и във висшите училища. Институциите от системата на предучилищното и училищното образование организират, оценяване и подкрепа за личностно развитие, а висшите училища организират обучение и оценяване на студенти, специализанти и на докторанти доколкото и ако е възможно от разстояние в електронна среда чрез използване на средствата на информационните и комуникационните технологии. Изключение от забраната се допуска по отношение на:

а) присъствието на деца, на студенти и на докторанти на територията на институции от системата на предучилищното и училищното образование и на територията на висшите училища за осъществяване на дейности по приключването на учебната 2019/2020 г., както и за практически обучения и изпити по практика и за подготовката на учебната 2020/2021 г., когато е невъзможно тези дейности да се реализират от разстояние в електронна среда и/или е неотложно реалното присъствие. В тези случаи директора на институцията, съответно ректора на висшето училище, създава организация за стриктно спазване на въведените противоепидемични мерки;

б) присъствието на деца и ученици за осъществяване на дейности за подкрепа на личностно развитие по смисъла на Закона за предучилищното и училищното образование, при условията на т. 8 и съобразно указанията по т. II.

в) обученията, които се провеждат в Академията на МВР и във Военна академия „Г.С. Раковски".

2. Всички колективни и индивидуални спортни мероприятия с тренировъчен и състезателен характер за всички възрастови групи, на открито и закрито се провеждат без публика.

3. Конгресно-конферентни мероприятия, семинари, изложения, в т.ч. мероприятия на изложбената индустрия и други обществени мероприятия могат да се провеждат при заетост на местата до 50 % от общия им капацитет, при спазване на физическа дистанция от 1,5 м., при условията на т. 8 и съобразно указанията по т. II.

1. Културни и развлекателни мероприятия (театри, кина, сценични прояви, занятия от танцовото, творческото и музикално изкуство, както и занимални от юридически и физически лица) могат да се организират и провеждат при заетост на местата до 50 % от общия им капацитет на закрито и открито (в т.ч в читалища, детски комплекси, културни домове, младежки центрове, частни обекти, военни клубове и други), при спазване на физическа дистанция от 1,5 м, при условията на т. 8 и съобразно указанията по т.II.
2. Посещенията в дискотеки, пиано-бар, нощен бар, нощни клубове и други подобни нощни заведения за развлечения на закрито и на открито се допускат при заетост на местата не повече от един човек на квадратен метър от общия им капацитет, при спазване на противоепидемичните изисквания, съгласувани с браншовите асоциации.

6. Групови празненства на открито и на закрито (в т.ч сватби, балове, кръщенета, концерти и други празненства), се организират при спазване на физическа дистанция от 1,5 м., при условията на т. 8 и съобразно указанията по т. II.

1. Забраняват се посещения на външни лица/свиждания в лечебни заведения за болнична помощ и в специализираните институции за предоставяне на социални услуги и такива за социални услуги от резидентен тип за деца и възрастни.
2. Дейностите, които не се преустановени или забранени с тази заповед, се провеждат при спазване на всички противоепидемични мерки, въведени със Заповед № РД-01-446 от З1.08.2020 г.
3. Министрите и държавните органи съгласно функционалната си компетентност е необходимо да предприемат спешни и незабавни контролни мерки на територията на цялата страна, като усилията да бъдат насочени към задължително прилагане и спазване на настоящата заповед и на Заповед № РД-01-446 от 31.07.2020 г. Всички прояви и събития, както и дейностите по т. I., т. 1 до т. 7 следва да се организират при условия на засилен предварителен и текущ контрол.
4. Министърът на земеделието и храните, следва да възложи на Българска агенция по безопасност на храните реализирането на проверки в заведенията за хранене и развлечения, контролирани от Агенцията.
5. Министърът на труда и социалната политика, следва да възложи на Изпълнителна агенция „Главна инспекция по труда“ реализирането на проверки на работодатели, относно спазване на изискванията съгласно настоящата заповед и на Заповед № РД-01-446 от 31.08.2020 г.
6. Всички областни щабове, кметства и областни администрации, в рамките на функционалната си компетентност и при максимално използване на контролните си правомощия и административен капацитет, да създадат необходимата организация за контрол по спазване на противоепидемичните мерки на територията на страната, като да въвеждат и допълнителни противоепидемични мерки, в случай на необходимост, при отчитане на конкретната специфика и данни за областите, които ръководят и наблюдават.
7. Органите на държавния здравен контрол да продължат реализирането на своите контролни правомощия, като за резултатите да информират министъра на здравеопазването, по ред, определен от него.

II. Министрите съгласно функционалната си компетентност дават указания, след съгласуване с министъра на здравеопазването, за прилагането на въведените с тази заповед мерки в контролираните от тях сфери и да създават организация за изпълнението им. Министърът на здравеопазването съгласува противоепидемични мерки за дейностите по т. I., т. 5, съвместно с браншовите организации в тази сфера. Указанията се публикуват на интернет страницата на съответното министерство.

III. Кметовете на общини могат да издават заповеди за прилагането на въведените мерки в рамките на техните правомощия. Заповедите се публикуват на интернет страницата на съответната община. Кметовете на общини създават организация за работа на детските ясли и детските градини на територията на съответната община, съобразно спецификата на всяка община, при условията на т. 8 и съобразно указанията по т. II.

1. Заповед № РД-01-40З от 15.07.2020 г. се отменя.
2. Заповедта влиза в сила от 01.08.2020 г.

**С уважение**,

**Д-Р ДАНЧО ПЕНЧЕВ**

*Директор на Столична регионална здравна инспекция*

